		Kontaktlærersamtalen
Kontaktlærersamtale
Eleverne skal introduceres til kontaktlæreren i introperioden. Denne introduktion kan se forskelligt ud fra afdeling til afdeling, og sådan kan det godt fortsætte. Herunder findes der dog et bud på rammerne for kontaktlærersamtalen, som man kan lade sig inspirere af.

	Indhold:
Vedhæftet er der dokumenter, som kan understøtte hhv. individuelle og kontaktgruppesamtaler. Fokus i samtalerne kan være forskelligt fra gang til gang. Et forslag kan være at afholde tre kontaktlærersamtaler gennem forløbet med hver deres fokus

· 1. samtale: Afklaring af forudsætninger og personlige mål. Aftaler om hvordan eleven skal støttes i deres faglige og personlige udvikling. Fokus på elevens uddannelsesplan
· 2. samtale: Opsamling på første del (personlige mål) og aftaler for resten af forløbet. Praktikpladssøgning. Forløbets afsluttende prøver og mål
· 3. samtale: Opsamling på forløbet. Forventninger til næste skridt i uddannelsen. Aftaler om overgang til praktik/næste afdeling




	Hvorfor kontaktlærersamtaler? 
· den enkelte elev skal føle sig set og hørt
· få øje på elever der mistrives
· få øje på elever der har brug for flere udfordringer
· give den enkelte elev feedback (særligt på det der ikke lige handler om det faglige)
· underviseren får feedback fra eleverne
· få fornemmelse af holdets trivsel samt den enkeltes trivsel
· kunne hjælpe og skubbe den enkelte elev
· kunne hjælpe eleven over til trivselskonsulenter, såfremt der er brug for dette
· følge op på følsomme emner hos alle elever - så eleverne ikke føler, at de bliver peget ud. 
· sætte fokus på den enkelte elevs fravær
· få fulgt tingene til dørs
· lave konkrete aftaler
· kunne komme med ideer til, hvordan personerne kan løse private udfordringer
· kunne sætte fokus på hygiejne og private ting
· sætte fokus på elevernes almene dannelse

Kontaktlærerens overordnede opgave er at:
· sikre udarbejdelse af elevens personlige uddannelsesplan, samt tilrette og godkende denne
· sikre at elever vælger 3 uddannelsesønsker 
· hjælpe eleven med at fastsætte mål og støtte eleven til at nå målene  
· følge op på elevens tilstedeværelse i undervisningen 
· følge op på elevens generelle adfærd i undervisningen 
· samarbejde med elevens faglærere, så vejledningen bliver optimal
· samarbejde med skolens studievejledere 
· medvirke til elevens fastholdelse i uddannelsen 
· samarbejde med trivselskonsulenter og andre
· samarbejde med elevens forældre og praktiksted 





	Gode råd:
· det er en god ide at skemalægge underviseren til kontaktlærersamtaler hver uge (eksempelvis 1½ time) 
· det er en god idé at have kontaktlærersamtaler med alle elever – ikke kun dem der synligt har brug for hjælp
· alle elever skal vide hvem, der er deres kontaktlærer
· man kan godt samle kontaktelever i mindre grupper (5-10 elever), og afvikle nogle af kontaktlærersamtalerne i grupper 
· hav evt. kontaktgruppesamtaler først og mulighed for personlige samtaler bagefter 
· det kan være godt at tænke en progression ind i samtalerne, så disse har hver sit tema; faglighed, personlig udvikling, fremtid m.v. 
· sørg for at sikre en overlevering af information fra gf1 til GF2 og til hovedforløbet (tag højde for GDPR)
· henvis til kontaktlærerhåndbogen
· hav et arrangement der klæder underviserne på til kontaktlærer-rollen

